recursal/SuperWikiNEXT-32B huggingface dataset:
**William Nils Erich Petzäll** (26. elokuuta 1988 Filipstad – 2012 Varberg) oli ruotsalainen poliitikko, joka valittiin parlamenttiin vuonna 2010 Ruotsidemokraattien listalta Taalainmaan läänistä. Hän toimi Sverigedemokratisk Ungdomin eli puolueensa nuorisojärjestön puheenjohtajana vuodesta 2010 muutamia talvikuukausia vuoteen 2011. Ennen parlamenttiuraa hän oli puolueensa kunnanvaltuutettuna Boråsissa neljä vuotta. Hän ei tullut kuitenkaan valituksi parlamenttiin Länsi-Göötanmaan eteläisestä vaalipiiristä, johon hänen kotikaupunkinsa Borås kuului, vaan Ruotsin vaalijärjestelmän erikoisuuksien mukaan siis Taalainmaalta. Sittemmin hän asui Hallandin Varbergissa.

William Petzäll toimi aktiivisesti monissa puolueensa elimissä kuten puolueen maahanmuuttopoliittisen jaoston vetäjänä.

William Petzällin poliittiseen uraan liittyi myös vastoinkäymisiä. Hänen parlamentin suurimmaksi kohonnut taksilaskunsa herätti huomioita, joskin valtiopäivien turvallisuusosasto oli suositellut taksin käyttöä turvallisuussyistä. Hänellä tiedetään olleen myös päihteiden ja lääkkeiden sekakäyttöä, minkä vuoksi hänellä oli parikin sairaalahoitojaksoa. Viimeksi mainitun ongelman vuoksi hänen katsottiin viisaimmaksi erota puolueensa eduskuntaryhmästä ja hän jatkoi syksystä 2011 riippumattomana kansanedustajana. 

William Petzällin tiedetään hakeneen apua huumeongelmaansa kesällä 2012 ilman tulosta. Hänet löydettiin kotoaan kuolleena 1. syyskuuta 2012 eikä tapahtumaan arvella liittyvän rikosta.

Lähteet
-------

1. ↑  SvD Nyheter 1.9.2012
2. ↑  Maija Aalto: Ruotsidemokraateilla mahtavat taksilaskut.  *Kansan Tahto*, 29.syyskuuta 2011, s. 8. Oulu:
3. ↑  Aftonbladet, viitattu 2.9.2012
OB-merkkinen, pienen vuodon tamponi muovikääreessään, ei asetinta. Pituudeksi mitattu 5 cm.
Poikkileikkaus tamponin sijainnista.
Tamponi pahvisella asettimella.
Edellisen osat irrallaan.
Anustamponeja anaali-inkontinenssista kärsiville.
**Tamponi** on emättimen sisään asetettava, imukykyisestä materiaalista (nykyisin useimmiten puuvillasta) valmistettu kuukautissuoja, joka imee itseensä kuukautisvuodon. Tamponin materiaali on pääosin sellumassaa, joka on valkaistu esimerkiksi kloorilla, hapella tai vetyperoksidilla.

Perustamponeissa on poistonaru, joka helpottaa sen poistamista, sekä joskus myös asetin.

Ilmeisesti erilaisista materiaaleista valmistettuja tamponeja on ollut olemassa jo tuhansia vuosia, mutta poistonarulla ja asettimella varustetun tamponin patentoi yhdysvaltalainen tohtori Earle Haas vuonna 1931.

Yhä useammat naiset etsivät vaihtoehtoja kertakäyttöisille tamponeille ja kuukautissiteille esimerkiksi terveydellisistä, ympäristö-, taloudellisuus- tai käytännön syistä. Suosittuja vaihtoehtoja ovat ympäristöystävällisestä, valkaisemattomasta (ja usein geenimuuntelemattomasta) puuvillasta tai joskus luonnonmukaisesta puuvillasta valmistetut tamponit, pestävät kankaiset kuukautissiteet, luonnon pesusienestä valmistetut tamponit sekä kuukautiskupit.

Asetintamponit
--------------

Asetintamponi usein helpottaa käyttöä varsinkin tottumattomilla käyttäjillä. Asetin toimii hieman ruiskun tavoin, ja koostuu kahdesta osasta – sisemmästä ja ulommasta asetinputkesta. Asetin voidaan valmistaa joko muovista tai kartongista.

Muovisella asettimella varustetut tamponit vievät vähemmän tilaa ja mahtuvat kokonaisuudessaan jopa kämmenen sisälle, sillä vasta juuri ennen asettamista ne vedetään täyteen mittaansa. Osa naisista on sitä mieltä, että muovista asetinta on helpompi käyttää kuin pahvista, sillä sen pää on pyöristetty ja itse asetin liukuvampi.

Tamponia tai asettimen osia ei saa huuhtoa alas WC-pöntöstä, koska tamponit voivat kerääntyä putkien mutkiin ja lopulta aiheuttaa tukoksen.

Toksinen šokkioireyhtymä
------------------------

Toksinen šokkioireyhtymä (TSS) eli tamponišokki on harvinainen, mutta vaarallinen tila, joka aiheutuu myrkkyjä tuottavasta bakteerikannasta. Näitä bakteereita löytyy yleisesti ihmisiltä nenästä, kainaloista, nivusista ja emättimestä, mutta osalle ihmisistä ne voivat aiheuttaa TSS:n puhkeamisen. Hoitamattomana TSS on vakava sairaus, johon voi kuolla. Sen oireita voivat olla muun muassa kuume, ripuli ja huimauksen tunne. 

Šokin välttämiseksi tulee tamponia käyttää vain kuukautisten aikana (ei siis valkovuodon imemiseen) ja vuotoon nähden mahdollisimman pienellä imukyvyllä varustettua. Lisäksi samaa tamponia ei tule käyttää kuutta-kahdeksaa tuntia enempää. Suositeltu vaihtoväli on 4–8 tuntia.

Katso myös
----------

* Kuukautiskuppi
* Terveysside
* Pikkuhousunsuoja

Lähteet
-------

1. ↑  The History of Tampons[vanhentunut linkki]
2. ↑  Anna pimppisi hengittää – tässä tulevat ympäristöä ja terveyttä suosivat kuukautissuojat *yle.fi*. Viitattu 6.11.2019.
3. ↑   (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **tamponi** Wikimedia Commonsissa
**Näin valloitettiin Villi Länsi** (engl. *How the West Was Won*) on yhdysvaltalainen eeppinen lännenelokuva vuodelta 1962. Erillisistä episodeista muodostuvan suurtuotannon ovat ohjanneet Henry Hathaway, John Ford ja George Marshall, ja siinä näyttelevät kymmenien muiden Hollywood-tähtien ohella Spencer Tracy, Carroll Baker, Lee J. Cobb, Henry Fonda ja Gregory Peck.

Juoni
-----

Elokuva kertoo Prescottin perheen kolmen sukupolven vaiheista heidän muuttaessaan 1800-luvulla vähitellen yhä lännemmäs Yhdysvaltoja ja asettuessaan asumaan 1900-luvulla. Tarina kattaa noin viisi vuosikymmentä.

Tuotanto
--------

*Näin valloitettiin Villi Länsi* oli ensimmäinen teatterilevityksen saanut elokuva, jossa käytettiin erittäin laajakuvaista Cinerama-tekniikkaa. Elokuva kuvattiin kolmella vierekkäisellä kameralla ja esitettiin kolmella projektorilla yleisön edessä kaareutuvalle laajakankaalle. Erikoisen kuvasuhteensa takia elokuva ei pääse oikeuksiinsa tavallisena kuvatallenteena.

Palkinnot ja myöhempi arvostus
------------------------------

Elokuva voitti kahdeksasta ehdokkuudestaan kolme Oscaria: parhaasta alkuperäiskäsikirjoituksesta, (James R. Webb), parhaasta äänityksestä (Franklin Milton) ja parhaasta leikkauksesta (Harold F. Kress).

Elokuva valittiin vuonna 1997 Yhdys­valtain Kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.

Lähteet
-------

1. ↑  *Näin valloitettiin Villi Länsi* Elonetissä.
2. 1 2 3  "How the West Was Won." St. James Encyclopedia of Popular Culture. Gale. 2000. Haettu 22.7.2016 palvelusta HighBeam Research (vaatii tilauksen):  (Arkistoitu – Internet Archive)
3. ↑  Complete National Film Registry Listing, National Film Preservation Board, Library of Congress. Viitattu 13.7.2016.

Aiheesta muualla
----------------

* *Näin valloitettiin Villi Länsi* Internet Movie Databasessa (IMDb.com) (englanniksi)
Baby Marie
*Child of M'sieu* (1919)
**Baby Marie Osborne** (alk. *Helen Alice Myres*; 5. marraskuuta 1911 Denver, Colorado – 11. marraskuuta 2010 San Clemente, Kalifornia) oli eräs mykän elokuvan suurimmista lapsitähdistä. Hän esiintyi elokuvissa joko nimellä Baby Marie Osborne tai Baby Marie. 

Hän teki elokuvadebyyttinsä 1914. Hänen uransa kulta-aikaa oli 1910-luvun loppupuoli, jolloin hänen kuuluisimmat elokuvansa ilmestyivät. Hän ei tehnyt yhtään elokuvia 1920-luvulla, mutta hän teki muutamia aikuisrooleja 1930- ja 1940-luvuilla. Marie oli elämänsä aikana kahdesti naimisissa. Hänellä oli myös tytär Joan, ja hän oli viiden lapsenlapsen isoäiti.

Lähteet
-------

1. ↑  McFadden, Robert D.: Baby Marie Osborne, Silent-Film Child Star, Dies at 99 *The New York Times*.  17.11.2010. Viitattu 18.11.2010. (englanniksi)

Aiheesta muualla
----------------

* Marie Osborne Internet Movie Databasessa. (englanniksi)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* SNAC

 |

 |
**Sten Åke Henry "Stan" Hasselgård** (4. lokakuuta 1922 Sundsvall – 23. marraskuuta 1948 Decatur, Illinois) oli ruotsalainen jazzklarinetisti. Hänestä tuli yksi tunnetuimmista jazzsolisteista maassaan, minkä lisäksi hän työskenteli Yhdysvalloissa.

Hasselgård kirjoitti ylioppilaaksi Uppsalassa vuonna 1942 ja sai filosofian kandidaatin arvon yliopistosta. Hän teki levy- ja radiodebyyttinsä vuonna 1942. Hänen yhteistyökumppaneihinsa Ruotsissa kuuluivat Arthur Österwall, Simon Brehm, Gösta Törner ja Bob Laine. Hän myös kirjoitti artikkeleita *Orkesterjournaleniin*. Kesäkuussa 1947 Hasselgård lähti Yhdysvaltoihin, jossa pääsi soittamaan Benny Goodmanin ja Barney Kesselin kanssa. Hän vietti aikaansa New Yorkissa sekä Los Angelesissa ja kehitti soittoaan enemmän bebopin suuntaan. Hän soitti New Yorkissa myös omassa big bandissa sekä kvintetissä, jossa rumpalina toimi Max Roach.

Hasselgård ehti tehdä useita levytyksiä ennen kuolemistaan auto-onnettomuudessa 26-vuotiaana. Vuonna 1983 ilmestyi Jonas Siman Hasselgårdista kertova dokumenttidraama *Åke Hasselgård Story*. Vuonna 1988 järjestettiin Hasselgård-muistonäyttely, joka oli esillä Tukholman musiikkimuseossa ja muissa paikoissa. 1990-luvulla Bollnäsin kunta aloitti vuosittaisen Hasselgård-stipendin jakamisen nuorille, lupaaville jazzmuusikoille.

Lähteet
-------

1. ↑  Stan Hasselgård AllMusic
2. 1 2 3  Hasselgård, Åke – klarinettist Orkesterjournalen


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Jennifer Simpson** (o.s. **Barringer**, s. 23. elokuuta 1986) on yhdysvaltalainen keskimatkojen juoksija.

Osakan MM-kilpailuissa 2007 Simpson jäi alkueriin 3 000 metrin estejuoksussa. Pekingin olympialaisissa 2008 Simpson selviytyi finaaliin, jossa hän sijoittui kahdeksanneksi ajalla 9.22,26. Berliinin MM-kilpailuissa 2009 hän sijoittui samalla matkalla neljänneksi ajalla 9.12,50. Daegun MM-kilpailuissa 2011 Simpson voitti kultaa 1 500 metrin juoksussa ajalla 4.05,40. Lontoon olympialaisissa 2012 Simpson jäi välieriin samalla matkalla. Hän sai Moskovan MM-kilpailuissa 2013 hopeaa 1 500 metrillä ajalla 4.02,99. Pekingin MM-kilpailuissa 2015 hän sijoittui 11:nneksi. Rio de Janeiron olympialaisissa 2016 Simpson saavutti 1 500 metrillä pronssia ajalla 4.10,53. Lontoon MM-kilpailuissa 2017 hän sai samalla matkalla hopeaa ajalla 4.02,76. Dohan MM-kilpailuissa 2019 hän sijoittui 1 500 metrillä kahdeksanneksi.

Henkilökohtaiset ennätykset
---------------------------

*Lähteet; IAAF, Tilastopaja*
Ulkoradat
* 800 metrin juoksu: 2.00,45 (2013)
* 1 500 metrin juoksu: 3.57,22 (2014)
* Mailin juoksu: 4.17,30 (2018)
* 3 000 metrin juoksu: 8.29,58 (2014)
* Kahden mailin juoksu: 9.16,78 **AR** (2018)
* 5 000 metrin juoksu: 14.56,26 (2013)
* 3 000 metrin estejuoksu: 9.12,50 (2009)

Sisäradat
* 1 500 metrin juoksu: 4.07,27 (2012)
* Mailin juoksu: 4.25,91 (2009)
* 3 000 metrin juoksu: 8.40,31 (2018)
* Kahden mailin juoksu: 9.18,35 **AR** (2015)
* 5 000 metrin juoksu: 15.01,70 OT (2009)

**AR** = maanosan ennätys

Lähteet
-------

1. 1 2 3  Jennifer Simpson Kansainvälinen yleisurheiluliitto.  (englanniksi)
2. ↑  Jennifer Simpson Tilastopaja (vaatii kirjautumisen, maksullinen palvelu).  (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jennifer Simpson**.
* Jennifer Simpson Kansainvälinen yleisurheiluliitto.  (englanniksi)
* USA Track & Field: Jennifer Simpson (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Näennäishorisontti** (engl. Apparent horizon) on mustan aukon rajapinta, jonka rajaamassa alueessa valo ei voi kulkea lainkaan ulospäin. Siitä käytetään myös nimitystä Marginal Outer Trapped Horizon (MOTS). Käsitteen on esitellyt Roger Penrose vuonna 1965.

Näennäishorisontti eroaa tapahtumahorisontista siten että sen rajaama alue sisältää aina mustan aukon ja sen olemassaolo ja sijainti on paikallisemmin ja rajallisessa ajassa todettavissa. Näennäishorisontti sijaitsee tapahtumahorisontin rajaamassa alueessa. Schwardshildin ja Kerrin mustissa aukoissa näennäishorisontti yhtyy tapahtumahorisonttiin, mikäli tapahtumahorisontin ulkopuolella on massaa niin horisontit eroavat siten, että tapahtumahorisontti laajenee ensin.

Tapahtumahorisontin tulkinnoista on aiheutunut ristiriitaisuuksia, joista pääsemiseksi Hawking on pamfletissaan "Information Preservation and Weather Forecasting for Black Holes" ehdottanut näennäishorisontin käyttöä.

Lähteet
-------

1. ↑  Näennäishorisontti on suomennos termistä apparent horizon (apparent = ilmeinen, näkyvä, silminnähtävä, selvä, näennäinen).
2. ↑  Gravitational collapse and space-time singularities Phys. Rev. Lett. 14, 57.
3. ↑  S. W. Hawking: Information Preservation and Weather Forecasting for Black Holes.  *arXiv:1401.5761 [gr-qc, physics:hep-th]*, 22.1.2014. Artikkelin verkkoversio.
**Jennifer "Jenn" Wakefield** (s. 15. kesäkuuta 1989 Scarborough, Ontario) on kanadalainen jääkiekon olympiavoittaja, joka edustaa Ruotsissa Luleå HF:ää. Pelipaikaltaan 178 senttimetriä pitkä ja 77 kilogrammaa painava Wakefield on hyökkääjä.

Wakefield voitti Kanadan joukkueessa kultaa vuoden 2014 talviolympialaisissa Sotšissa ja saavutti olympiahopeaa vuonna 2018 Pyeongchangissa. MM-kilpailuista Wakefieldillä on kulta vuodelta 2012 sekä hopeaa vuosilta 2011, 2013, 2015, 2016 ja 2017.

Wakefield pelasi kaudella 2014-2015 sekä Ruotsin miesten Hockeyettanin IK Gutsissa että naisten liigan Linköpingissä. Elokuussa 2015 hän siirtyi miesten toiseksi korkeimman sarjatason HockeyAllsvenskanin Borås HC:hen. Kaudella 2016–2017 hän pelasi vielä yhden ottelun Nybro Flamesin joukkueessa. Naisten sarjoissa hän edusti Linköpingiä kolme kautta ja siirtyi kaudeksi 2017–2018 Luleå HF:ään. Hän voitti Ruotsin mestaruuden vuosina 2015 ja 2018.

Lähteet
-------

1. 1 2 3  Jennifer Wakefield *Elite Prospects*. Everysport Media Group AB.  (englanniksi)
2. ↑   (Arkistoitu – Internet Archive)
3. ↑   (Arkistoitu – Internet Archive)
Shenzhou 5:n laskeutumiskapseli
**Shenzhou 5** oli 15. lokakuuta 2003 tapahtunut Kiinan ensimmäinen miehitetty avaruuslento. Se laukaistiin käyttämällä Pitkä marssi 2F -kantorakettia. Mukana matkusti ensimmäinen kiinalainen avaruuslentäjä, taikonautti Yang Liwei.

Laukaisu tapahtui Jiuquanin avaruuskeskuksesta 15. lokakuuta 2003 kello 01:00,03 UTC (paikallista aikaa 09:00,03). Lento kesti 21 tuntia, 22 minuuttia ja 45 sekuntia laskeutuen Sisä-Mongoliaan kello 22:22,48 UTC (16. lokakuuta 06:22 paikallista aikaa). Alus kiersi Maan 14 kertaa ja saavutti 336 kilometrin korkeuden. Aluksen orbitaalimoduuli jatkoi kiertoradalla ja teki automatisoituja kokeita 16. maaliskuuta 2004 asti. Moduuli putosi Tyyneenmereen 30. toukokuuta 2004.

Katso myös
----------

* Shenzhou

Lähteet
-------

1. ↑

Aiheesta muualla
----------------

* Kuvia tai muita tiedostoja aiheesta **Shenzhou-ohjelma** Wikimedia Commonsissa

* Space.comin uutinen (englanniksi)
* Astronaurix.com Shenzhou 5 -sivut (englanniksi)

Flag of PRCShenzhou-avaruusohjelma

|  |  |
| --- | --- |
| Miehittämättömät | 
* Shenzhou 1
* Shenzhou 2
* Shenzhou 3
* Shenzhou 4
* Shenzhou 8

 |
| Miehitetyt | 
* Shenzhou 5
* Shenzhou 6
* Shenzhou 7
* Shenzhou 9
* Shenzhou 10
* Shenzhou 11

 |
| Suunnitellut | 
* Shenzhou 12

 |
**Tänään Makedonian yllä** (mak. Денес над Македонија, *Denes nad Makedonija*) on Pohjois-Makedonian kansallislaulu. Sen on säveltänyt ja sanoittanut Vlado Maleski vuonna 1943 tai 1944. Toisen maailmansodan jälkeen, kun Makedoniasta tuli yksi uuden Jugoslavian osatasavalloista, laulusta tuli sen kansallislaulu. Kun Makedonia itsenäistyi Jugoslavian hajoamisen jälkeen 1991, tuli laulusta Makedonian tasavallan (nykyinen Pohjois-Makedonia) kansallislaulu.

Sanat makedoniaksi
------------------

### Kyrillisin kirjaimin

Денес над Македонија се раѓа  

Ново сонце на слободата!  

Македонците се борат,  

За своите правдини!  

Македонците се борат,  

За своите правдини!  

  

Одново сега знамето се вее  

На Крушевската република!  

Гоце Делчев, Питу Гули,  

Даме Груев, Сандански!  

Гоце Делчев, Питу Гули,  

Даме Груев, Сандански!  

  

Горите македонски шумно пеат  

Нови песни, нови весници!  

Македонија слободна,  

Слободна живее!  

Македонија слободна,  

Слободна живее!

### Latinalaisin kirjaimin

Denes nad Makedonija se raǵa  

Novo sonce na slobodata!  

Makedoncite se borat  

Za svoite pravdini!  

Makedoncite se borat  

Za svoite pravdini!  

  

Odnovo sega znameto se vee  

Na Kruševskata republika!  

Goce Delčev, Pitu Guli,  

Dame Gruev, Sandanski!  

Goce Delčev, Pitu Guli,  

Dame Gruev, Sandanski!  

  

Gorite Makedonski šumno peat  

Novi pesni, novi vesnici!  

Makedonija slobodna,  

Slobodna živee!  

Makedonija slobodna,  

Slobodna živee!

Lähteet
-------

1. ↑  MACEDONIA : Denes Nad Makedonija *Anthems*. National Anthems of the World Organisation (NAW). Viitattu 25.8.2019. (englanniksi)
2. 1 2  Macedonia National Anthems.info. Viitattu 25.8.2019. (englanniksi)
3. 1 2 3  Macedonia *The World Factbook*. Central Intelligence Agency (CIA). Viitattu 25.8.2019. (englanniksi)

Aiheesta muualla
----------------

* Kuuntele Pohjois-Makedonian kansallislaulu (MP3)
* Kuuntele Pohjois-Makedonian kansallislaulu (RealAudio)
**Sheree Julienne Wilson** (s. 12. joulukuuta 1958 Rochester, Minnesota) on yhdysvaltalainen näyttelijä.

Ura
---

Sheree J. Wilson valmistui muotialalle. Hän päätyi erinäisten vaiheiden kautta esiintymään televisiomainoksiin ja tekemään mallin töitä. Draamanäyttelijänä Wilson debytoi 1980-luvun puolivälissä Sam Raimin komediaelokuvassa *Crimewave*. Wilsonin rooliluettelo alkoi karttua ripeään elokuva- ja televisiotehtävistä, hän näytteli muun muassa seksikomediassa *Fraternity Vacation* (1985) ja minisarjassa *Kane & Abel* (1985).

Tuottaja Leonard Katzman vaikuttui Wilsonin tenhovoimasta ja ehdotti tälle roolia saippuaoopperasta *Dallas*. Wilson näytteli viiden tuotantokauden ajan April Stevensiä. April on teräväpäinen femme fatale -tyyppi, josta Wilson käytti luonnehdintaa "a bitch on wheels". April menee naimisiin *Dallasin* hyveellisiin hahmoihin kuuluvan Bobby Ewingin kanssa ja on alati tukkanuottasilla J. R. Ewingin kanssa. April poistuu sarjasta kuoleman kautta. Wilson sai Soap Opera Digest -palkinnon parhaasta kuolinkohtauksesta. Syy lähtöön oli varsin proosallinen: Wilson oli raskaana.

Wilson palasi näyttelijän työhön 1990-luvun alussa. Hän näytteli Chuck Norrisin tähdittämässä toimintasarjassa *Walker, Texasista* vuosina 1993–2001. Wilsonin roolina oli Alexandra Cahill; rooli on sarjan jokaisen tuotantokauden pääosia. Wilson palasi Alexin rooliin televisioelokuvassa *Walker, Texas Ranger: Trial by Fire* (2005).

2010-luvulla Wilsonin ura jatkui aktiivisena etenkin teatterielokuvissa. Hän näytteli muun muassa draamassa *Easy Rider: The Ride Back* (2012). Puheteatterissa Wilson on näytellyt naispääosaa komediassa *Driving Miss Daisy*. Hänen vastanäyttelijänään oli *Walker, Texasista* -sarjasta tuttu Clarence Gilyard.

Sheree J. Wilson on menestynyt myös ratsastajana.

Lähteet
-------

1. 1 2  Sheree J. Wilson Biography (1958-) *Filmreference.com*. Advameg, Inc.. Viitattu 3.2.2020.
2. 1 2 3 4 5  Biography *Shereejwilson.com*.  Arkistoitu 4.3.2016. Viitattu 3.2.2020.
3. ↑  Tinseltown Talks: 'Walker's' Sheree J. Wilson, Clarence Gilyard Jr. together again *The Spectrum*.  3.4.2018. Gannett. Viitattu 3.2.2020.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* SNAC

 |

 |
**Shenzhou 1** (yksink.: 神舟一号; perint.: 神舟一號; pinyin: *Shénzhōu Yīhào*) oli Kiinan Shenzhou-avaruusalusperheen ensimmäinen miehittämätön avaruuslento. Shenzhou 1 laukaistiin 19. marraskuuta 1999 Jiuquanin avaruuskeskuksesta Sisä-Mongoliasta. Onnistuineen paluun maan ilmakehään tehtyä alus laskeutui 20. marraskuuta 1999 klo. 19:41 UTC noin 415 kilometrin päähän laukaisualustalta ja noin 110 kilometrin päähän Wuhain kaupungista Sisä-Mongoliaan.

Shenzhou 1 erosi huomattavasti muista, tulevista, Shenzhou-avaruusaluksista rakenteeltaan, käyttötarkoitukseltaan ja hyötykuormansa osalta. Shenzhou 1 mm. ei käyttänyt avaruusalkuksissa yleisesti käytettäviä aukeavia aurinkopaneleita vaan yksittäisiä aurinkokennoja jotka olivat kiinnitettyinä suoraan alukseen. Shenzhoun 1:sen 13 alijärjestelmästä vain 9 oli käytössä lennon aikana, tämä johtui Shenzhou-alusten pääsuunnitelijan, Qi Farrenin, mukaan siitä, että aluksella oli pääasiassa tarkoitus testata Chang Zheng 2F rakettia. Ainot järjestelmät ja toimenpiteet mitä itse aluksella testattiin olivat moduulien erotus, asentohallintaa, nostavan rungon käyttöä ilmakehään palatessa, lämpäsuojaa sekä maaoperaatioita aluksen laskeuduttua maahan.

Aluksen hyötykuormana oli 100 kg siemeniä joilla tutkittiin avaruuden ja painottomuuden vaikutuksia. Aluksen keulassa oli myös vale-ELINT -järjestelmä, mikä on Shenzhou 2:sta eteenpäin korvattu toimivalla järjestelmällä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Shenzhou 1 

Flag of PRCShenzhou-avaruusohjelma

|  |  |
| --- | --- |
| Miehittämättömät | 
* Shenzhou 1
* Shenzhou 2
* Shenzhou 3
* Shenzhou 4
* Shenzhou 8

 |
| Miehitetyt | 
* Shenzhou 5
* Shenzhou 6
* Shenzhou 7
* Shenzhou 9
* Shenzhou 10
* Shenzhou 11

 |
| Suunnitellut | 
* Shenzhou 12

 |
**Agar.io** (tai **Agario**) on Matheus Valadaresin kehittämä toimintapeli, joka julkaistiin 28. huhtikuuta 2015 Microsoft Windowsille sekä 8. heinäkuuta Androidille ja iOS:lle. Alun perin peli julkaistiin selainpelinä 4chan-kuvalaudalle, jossa se sai välittömästi positiivista huomiota, ja peliä suoratoistettiin useilla pelisivustoilla (esim. Twitch).

Pelaaminen ja tavoite
---------------------

Pelin aloittaessa pelaaja ohjaa pientä palloa rajatulla alueella. Pallolle voi antaa nimen, joka näkyy pallossa myös muille pelaajille. (Jos et anna pallolle nimeä, sen nimeksi tulee "An unnamed cell") Pelaajan tulee syödä muita pelaajia ja välttää itse tulemasta syödyksi. Pelaajan pallo kasvaa sitä mukaa, kun hän syö muita kohteita pelialueelta. Mitä isommaksi pallo kasvaa, sitä hitaammaksi pallon liikuttaminen tulee. Kartalla eli pelialueella on myös pieniä pellettejä jotka kasvattavat palloa. Muiden pelaajien lisäksi kartalla on myös viruksia, vihreitä palloja, jotka eivät ole toisten pelaajien ohjattavissa. Kun virusta isomman pallon ohjaa viruksen päälle, pallo räjähtää ja pallosta tulee monta pientä palloa. Kuitenkin virusta pienempi pallo voi hyödyntää virusta piilottautumalla sen alle.

### Pelin ominaisuuksia

Ennen pelin aloittamista pelaaja voi valita peliominaisuudeksi esimerkiksi tumman kartan. Peliä voi pelata myös ilman värejä sekä "*skinejä*". Skinit ovat pelaajien palloissa olevia kuvia, jotka ovat esimerkiksi tiettyjen poliitikkojen hahmoja sekä lippuja, mikäli pallon nimessä on jonkun maan nimi. Pelaaja voi halutessaan myös olla näkemättä toisten pelaajien nimiä. Pelin päättyessä ilmestyy tilasto, jossa ilmoitetaan esimerkiksi syötyjen pelaajien ja pellettien määrä. Tilastossa näkyy myös pelin kesto eli kauanko pelaajan pallo pysyi elossa ja aika siitä, kauanko pelaaja oli top10-listassa sekä paras sijoitus siinä. Tämänkin tilaston ilmestymisen voi ohittaa valitsemalla niin asetuksista. Kartta on mahdollista myös avata isoksi pelaamatta sillä.

Valittavina pelialueina ovat Pohjois- ja Etelä-Amerikka, Eurooppa, Venäjä, Turkki, Itä-Aasia, Kiina ja Oseania. Jokaisessa pelialueessa on monta eri karttaa. Pelin voi halutessa vaihtaa myös tiimi-, seikkailu- tai kaveripeliksi. Tiimipelissä pelaajat eritellään värin mukaan joukkueisiin, jotka pelaavat toisiaan vastaan. Samassa joukkueessa olevaa pelaajaa ei voi syödä. Seikkailupelissä on erilaisia ominaisuuksia, kuten esimerkiksi *äidiksi* (engl. *Spawner Cell*) kutsuttu roosan värinen pallo, josta syöksyy pellettejä. Äitipalloon ajautuneet pelaajat muuttuvat ruoaksi. Seikkailupeli on luotu pelin kehittäjien avuksi ja he testaavat tällä pelialueella uusia ominaisuuksia. Kaveripelin avulla muille on mahdollista linkittää se pelialue, jolle itse pelaa. Peliin on lisätty vuonna 2016 mahdollisuus kirjautua sisään. Kirjautumisen jälkeen pelaamisesta ansaitsee kokemuspisteitä ja kolikoita, joilla voi ostaa erilaisia skinejä. Saatujen kokemuspisteiden määrä riippuu siitä, kuinka kauan pelaaja pysyy hengissä ja kuinka paljon palloja hän syö.

Lähteet
-------

1. ↑  Giantbomb: Agar.io
**Agathon** tai **Agaton** (kreik. Ἀγάθων) on kreikkalaisperäinen miehen etunimi.
Nimi merkitsee *hyvää* tai *hyväsydämistä*, ja se oli käytössä jo antiikin Kreikassa, josta tunnetaan sen niminen näytelmäkirjailija. Latinassa nimi esiintyy muodossa *Agato*. Nimen naispuolinen vastine on Agata.

Suomessa nimi Agaton tai Agathon on Digi- ja väestötietoviraston tietojen mukaan annettu vuoden 2019 loppuun mennessä noin 60–90 henkilölle. Agatonin nimipäivä oli vuosina 1708–1928 7. joulukuuta erään varhaiskristillisen marttyyrin muistoksi. Nykyisin nimeä ei ole suomen- eikä ruotsinkielisessä kalenterissa, mutta ortodoksisessa kalenterissa se esiintyy 20. helmikuuta Agathon Roomalaisen eli paavi Agathon muistoksi, jota ortodoksinenkin kirkko kunnioittaa pyhänä.

Tunnettuja Agathoneja ja Agatoneja
----------------------------------

* Agathon (n. 448–400 eaa.), antiikin kreikkalainen tragediakirjailija
* Agathon Aleksandrialainen (600-luku), Aleksandrian koptilainen paavi ja patriarkka vuosina 661–677
* Pyhä Agatho (n. 577–681), paavi vuosina 678–681
* Agathon Fabergé (1876–1951), venäläis-suomalainen kultaseppä
* Agathon Meurman (1826–1909), suomalainen kunnallisneuvos, poliitikko, suomalaisuusmies, sanomalehti- ja tietokirjailija

Kuvitteellisia Agatoneja
------------------------

* Agaton Sax, kuvitteellinen yksityisetsivä Nils-Olof Franzénin kirjasarjassa ja siihen perustuvassa elokuvassa

Agathon taiteilijanimenä
------------------------

Agathon on myös suomalaisen muusikko Juha Hintikan taiteilijanimi

Lähteet
-------

1. 1 2 3  Pentti Lempiäinen: *Suuri etunimikirja*, s. 243. WSOY, 1999. ISBN 951-0-23323-4.
2. ↑  Nimipalvelu Väestörekisterikeskus. Viitattu 20.2.2020.
***Agathiphaga*** on kaksi lajia käsittävä perhossuku ja perhosten Aglossata-alalahkon ainoa suku. Suvun kuvasi tieteelle Lionel Jack Dumbleton vuonna 1952.

*Agathiphaga*-lajeja pidetään toiseksi alkeellisimpana perhosryhmänä heti leukaperhosten jälkeen. Leukaperhosten tapaan *Agathiphaga*-lajeilla ei ole imukärsää vaan epäsymmetriset, purevat suuosat. Lajien levinneisyys kattaa alueen, joka ulottuu itäisestä Australiasta Vanuatulle, Salomonsaarille ja Fidžille saakka. Toukat elävät kaurien (*Agathis*) siementen sisällä, mistä tulee suvun "kaurinsyöjää" merkitsevä tieteellinen nimi. Lajeja tunnetaan toistaiseksi kaksi, *Agathiphaga vitiensis*, jonka toukat elävät *Agathis macrophyllan* ja *Agathiphaga queenslandensis*, jonka toukat elävät *Agathis robustan* siemenissä. Toukka myös koteloituu siemenen sisään. *Agathiphaga*-toukkien vihollisia ovat ainakin loispistiäiset.

Toukat voivat vaipua diapaussiin jopa 12 vuoden ajaksi, mikä luultavasti on mahdollistanut lajien leviämisen Tyynen valtameren saarille kelluvien siementen sisällä.

Lähteet
-------

1. ↑
2. ↑  Upton, M.S. (1997) *A twelve-year larval diapause in the Queensland kauri moth, Agathiphaga queenslandiae Dumbleton (Lepidoptera: Agathiphagidae)*. The Entomologist, **116**, 142–143

Aiheesta muualla
----------------

* Kuvia lajista *Agathiphaga queenslandensis* (Arkistoitu – Internet Archive)
* Kristensen N.P. (1984) *The male genitalia of Agathiphaga (Lepidoptera: Agathiphagidae) and the lepidopteran ground plan*, Insect Systematics & Evolution, **15**, 151–178 (englanniksi)
* Tree of Life web project: Agathiphaga (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q132693
* Wikispecies: Agathiphaga
* AFD: Agathiphaga
* BOLD: 2632
* ButMoth: 713.0
* CoL: 8ZZ4R
* EoL: 96320
* GBIF: 1992317
* iNaturalist: 471286
* IRMNG: 1102519
* LepIndex: 137588
* NCBI: 41189

 |

 |
**Erkylän linkkitorni** oli teräsbetoninen linkkitorni Hausjärven Erkylässä. 65 metriä korkea torni oli kylän maamerkki ja se oli rakennettu vuonna 1958. Betonitornin päällä oli vielä teräksinen kuusi metriä korkea radiomasto. Linkkitorni oli alun perin tärkeä osa televisiolähetysten ohjelmansiirtoketjua. Viime aikoinaan tornissa oli kuitenkin vain radiolähetyksiä palvelevaa laitteistoa. Teräsbetonitornin kunto heikkeni ja sen korjaamista ei pidetty kannattavana. Radiolähettimet siirrettiin lähistölle rakennettuun uuteen 90-metriseen mastoon.

Erkylän linkkitorni Hausjärvellä. Kuvaaja: Mauno Mannelin 21.6.1961.
Vanha masto purettiin kaatamalla 17. kesäkuuta 2015.

Vastaavanlainen televisiolähetysten alkuaikojen linkkimasto oli muun muassa Tammelan Liesjärven linkkitorni, joka purettiin 2000-luvun alussa. Edelleen on käytössä muun muassa Ylöjärven Soppeenmäen radiomasto, jossa betoniosan korkeus on 67,5 metriä maanpinnasta. Sen päällä oleva teräsmasto oli alun perin 150 metriä korkea. Teiskon maston valmistuttua Soppeenmäen mastoa madallutettiin noin 100 metriä, jolloin rakennelman yhteiskorkeudeksi jäi 124 metriä maanpinnasta ja 288 metriä merenpinnasta.

Lähteet
-------

1. 1 2 3  Leponiemi, Timo: Erkylän vanha linkkitorni sai purkutuomion – uusi masto parantaa radion kuuluvuutta  11.8.2014. Yle. Viitattu 30.1.2016.
2. 1 2  Erkylän linkkitorni puretaan räjähteittä (Arkistoitu versio) *Aamuposti.fi*.  30.1.2015.  Arkistoitu 30.1.2016. Viitattu 30.1.2016.
3. 1 2  Toivonen, Tero: Erkylän linkkitorni siirtyy historiaan *Mediamonitori.fi*.  7.8.2014. Viitattu 30.1.2016.
4. ↑  Aki R.: Erkylän linkkitorni on nyt historiaa (Arkistoitu versio) *Akiranta.com*.  Arkistoitu 30.1.2016. Viitattu 30.1.2016.
5. 1 2 3  Karvinen, Petri: Euroopan ihmeestä vireäksi vanhukseksi (Arkistoitu versio) *Ylojarvenuutiset.fi*.  13.7.2013.  Arkistoitu 9.12.2013. Viitattu 30.1.2016.

Aiheesta muualla
----------------

* Delete Oy:n video vanhan tornin purkamisesta Youtubessa
**Ariel Zeevi** (hepr. ‏אריאל "אריק" זאבי‎‎, s. 16. tammikuuta 1977 Bnei Brak) on israelilainen judoka. Hän on olympia- ja MM-mitalisti sekä nelinkertainen Euroopan-mestari.

Zeevi sai pronssia vuoden 2004 Ateenan olympialaisten 100 kg:n painoluokassa. Sydneyn olympialaisissa 2000 hän oli samassa sarjassa viides. Münchenin MM-kilpailuissa 2001 hän sai avoimessa luokassa hopeaa. 100 kg:n sarjassa hän on ollut MM-kilpailuissa viides Birminghamissa 1999 ja seitsemäs Pariisissa 1997.

Zeevi on voittanut 100 kg:n painoluokan Euroopan-mestaruuden Pariisissa 2001, Düsseldorfissa 2003, Bukarestissa 2004 ja Tšeljabinskissa 2012. EM-hopeaa hän on saanut samassa sarjassa Rotterdamissa 2005 sekä pronssia Bratislavassa 1999, Belgradissa 2007, Lissabonissa 2008 ja Wienissä 2010. Lisäksi hän on ollut EM-kilpailuissa viides Mariborissa 2002, Tampereella 2006 ja Tbilisissä 2009 sekä seitsemäs Istanbulissa 2011.

Zeevi saavutti alle 20-vuotiaiden EM-kilpailujen 86 kg:n painoluokassa pronssia Lissabonissa 1994 ja kultaa Valladolidissa 1995. Hän on saavuttanut maailmancup- ja Continental Open -kilpailuissa yhdeksän turnausvoittoa, kolme kakkossijaa ja yhdeksän kolmossijaa sekä Masters-, Grand Prix - ja Grand Slam -kilpailuissa yhden voiton, yhden kakkossijan ja kaksi kolmossijaa. Hän on voittanut kaksitoista Israelin-mestaruutta.

Lähteet
-------

1. 1 2 3 4  Ariel Zeevi *judoinside.com*. Viitattu 9.10.2014. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat

 |
|  |
| Muut | 
* Europeana

 |

 |
Yliluutnantti Otto "Bruno" Kittelin eniten pudotuksissaan käyttämä konetyyppi, Fw-190 A-8.
**Otto "Bruno" Kittel** (21. helmikuuta 1917 – 14. helmikuuta 1945) oli saksalainen Luftwaffen hävittäjälentäjä sekä hävittäjä-ässä Toisessa maailmansodassa. Hänellä oli neljänneksi eniten ilmavoittoja koko maailman sotahistoriassa näihin päiviin asti, sillä niitä oli 267 kappaletta. Kittel sai 230 pudotusta saatuaan sotilasansiomerkkinä rautaristin ritariristin tammenlehvillä sekä miekoilla. Kittelin pudotussuhde oli 2.18.

Yliluutnantti Otto Kittel taisteli sekä Messerschmitt Bf 109  -hävittäjäkoneilla että Focke-Wulf Fw 190 -tyypin koneilla itärintamalla, jossa keräsi kaikki taisteluvoittonsa. Kittel palveli ainoastaan **JG 54 "Grünherz"** (suom. *Vihersydän*) -hävittäjäyksikössä, aina Latviassa tapahtuneeseen kaatumiseensa saakka. Hän ehti lentää 583 taistelulentoa ja tulla kahdesti alas ammutuksi, sekä viettää lyhyen ajan sotavankeudessa. Kittel kaatui ilmataistelun aikana, kun sai Iljushin Il-2:n taka-ampujan lähettämistä luodeista kuolettavan osuman.

Lähteet
-------

* Weal, John: *Itärintaman Bf 109 -ässät*, Osprey 3. Koala-Kustannus, Helsinki, 2001. ISBN 952-5186-23-7. (s. 45, 83)
* Weal, John: *Itärintaman Focke-Wulf Fw 190 -ässät*, Osprey 2. Koala-Kustannus, Helsinki, 2001. Suom. Petri Kortesuo. ISBN 952-5186-21-0. (s. 55, 62, 84, 90)
* Spick Mike: *Luftwaffen hävittäjä-ässät*. Koala-kustannus, 1999. ISBN 952-5186-07-5.

### Viitteet

1. ↑  Weal, J. 2001, Osprey 2: s. 84
2. ↑  Weal, J. 2001, Osprey 3: s. 83
3. ↑  Spick 1999 s. 228
4. ↑  Weal, J. 2001, Osprey 2: s. 90

Aiheesta muualla
----------------

* 
* (Arkistoitu – Internet Archive) (englanniksi)
* (englanniksi)
* 
* (saksaksi)
* (Arkistoitu – Internet Archive) (portugaliksi)
* (ranskaksi)
* (JG 54) (ranskaksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
Ariel 1. Taiteilijan näkemys.
**Ariel 1** oli Yhdistyneen kuningaskunnan ensimmäinen satelliitti, joka laukaistiin 26. huhtikuuta 1964 Thor-Delta-kantoraketilla [1]. Se mittasi Auringon röntgen- ja UV-säteilyä ja mittasi samalla kosmisen säteilyn energiaspektrin. Satelliitti suunniteltiin ja rakennettiin NASAn Goddard Space Flight Centerissä. Vain sen mittalaitteet olivat brittiläisiä. Satelliitti oli osa brittiläis-yhdysvaltalaista Ariel-satelliittien sarjaa.

27. maaliskuuta 1964 laukaistiin **Ariel 2**, joka oli radioastronomiaa tutkiva satelliitti, kuten **Ariel 3**, joka laukaistiin 5. toukokuuta 1967, ja **Ariel 4**, joka laukaistiin 11. joulukuuta 1971. **Ariel 5** (laukaisu 15. lokakuuta 1974) oli röntgensäteilyä tutkiva satelliitti, kuten 2. kesäkuuta 1976 laukaistu **Ariel 6**.

Lähteet
-------

1. ↑ . Viitattu 20.7.2014

Aiheesta muualla
----------------

Commons
Wikimedia Commonsissa on kuvia tai muita tiedostoja aiheesta **Ariel 1**.
* NASA:n Ariel 5 -sivut
* NASA:n Ariel 6 -sivut
**Thạch Kim Tuấn** (s. 15. tammikuuta 1994 Hàm Tân, Bình Thuận) on vietnamilainen painonnoston maailmanmestari. Hän on kilpaillut 56 kg:n painoluokassa vuodesta 2010.

Thạch voitti 56 kg:n maailmanmestaruuden Anaheimissa 2017 yhteistuloksella 279 kg. Hän voitti lisäksi kultaa molemmissa nostomuodoissa: tempauksessa tuloksella 126 kg ja työnnössä tuloksella 153 kg. Almatyssa 2014 hän sai yhteistuloksessa MM-hopeaa tasatuloksella 296 kg kilpailun voittaneen pohjoiskorealaisen Om Yun-choln kanssa. Tempauksen Thạch voitti nostettuaan 135 kg, työnnössä hän sai hopeaa tuloksella 161 kg. Wroclawissa 2013 hän sai pronssia tempauksessa (126 kg), työnnössä (157 kg) ja yhteistuloksessa (283 kg). Houstonissa 2015 hän sai yhteistuloksen MM-pronssia tuloksella 287 kg oltuaan molemmissa nostomuodoissa neljäs. Pariisissa 2011 hän oli tempauksessa neljäs, mutta jäi työnnössä ilman tulosta.

Thạch saavutti Aasian kisoissa hopeaa Incheonissa 2014 yhteistuloksella 294 kg ja Jakartassa 2018 yhteistuloksella 280 kg. Aasian-mestaruuskilpailuissa hän sai hopeaa 2013 yhteistuloksella 281 kg.

Thạch jäi Rio de Janeiron olympialaisissa 2016 työnnössä ilman tulosta. Tempauksessa hän oli neljäs.

Thạch voitti nuorten olympialaisissa 2010 kultaa 56 kg:n sarjassa yhteistuloksella 256 kg. Hän voitti nuorten maailmanmestaruuden 2014 ja sai MM-pronssia 2011. Nuoremmassa ikäluokassa hän sai 50 kg:n sarjassa MM-hopeaa 2009. Aasian juniorimestaruuden hän voitti eri ikäluokissa 2011 ja 2012.

Lähteet
-------

1. ↑  Thạch Kim Tuấn *sports-reference.com*.  Arkistoitu 5.6.2019. Viitattu 10.12.2018. (englanniksi)
2. 1 2 3 4 5  THACH Kim Tuan VIE *iwf.net*.  Arkistoitu 19.2.2018. Viitattu 10.12.2018. (englanniksi)
**Erlend Bjøntegaard** (s. 30. heinäkuuta 1990) on norjalainen ampumahiihtäjä.

Nuorten MM-kilpailuissa Bjøntegaard kilpaili vuosina 2008–2011. Henkilökohtaisilla matkoilla hän saavutti kultaa takaa-ajossa ja hopeaa pikakilpailussa Canmoressa 2009. Viestijoukkueessa hän saavutti hopeaa Ruhpoldingissa 2008 ja pronssia Nové Městossa 2011. Pyeongchangin olympialaisissa 2018 hän sijoittui pikakilpailussa viidenneksi, yhteislähdössä seitsemänneksi ja takaa-ajossa yhdeksänneksi. Östersundin MM-kilpailuissa 2019 hän oli pikakilpailussa seitsemäs ja takaa-ajossa viidestoista. Anterselvan MM-kilpailuissa 2020 hän sijoittui takaa-ajossa 15:nneksi. EM-kilpailuissa hän on saavuttanut hopeaa viestissä 2014 ja sekaviestissä 2017 sekä kultaa sekaviestissä ja hopeaa normaalimatkalla 2021.

Maailmancupissa Bjøntegaard debytoi kaudella 2012–2013 ollen Östersundin normaalimatkalla seitsemäs. Ensimmäisen palkintosijansa hän saavutti oltuaan kolmas Antholzin yhteislähtökilpailussa kaudella 2017–2018. Hän oli samalla kaudella toinen Tjumenin yhteislähtökilpailussa. Kaudella 2018–2019 hän sijoittui toiseksi Antholzin pikakilpailussa. kokonaiskilpailussa hän on ollut parhaimmillaan 26:s niin ikään kaudella 2017–2018.

Lähteet
-------

1. 1 2 3 4  Erlend Bjøntegaard biathlonresults.com. Viitattu 18.2.2020. (englanniksi)
**Ariarathes IX** (kuoli 86 eaa.) oli Kappadokian kuningas. Hänen isänsä oli Pontoksen kuningas Mithridates VI.

Mithridates asetti kahdeksanvuotiaan poikansa Kappadokian kuninkaaksi vuonna 101 eaa. Ariaratheen ollessa alaikäinen kappadokialainen ylimys Gordios toimi hallitsijana. Roomalaiset syrjäyttivät kuitenkin pian Ariaratheen ja antoivat kappadokialaisten valita oman kuninkaan. Kappadokialaiset valitsivat Ariobarzanes I:n, jonka Sulla asetti valtaistuimelle vuonna 95 eaa. Tigranes I palautti Ariaratheen kuninkaaksi, mutta roomalaiset syrjäyttivät hänet jälleen vuonna 89 eaa. Ariarathes kuoli taistellessaan isänsä puolesta Thessaliassa ensimmäisen Mithridateen sodan aikana.

Lähteet
-------

* John Hazel: *Who's who in the Roman World*. Routledge, 2002. ISBN 0415291623.

|  |  |  |
| --- | --- | --- |
| Edeltäjä:**Ariarathes VIII** | **Kappadokian kuningas** | Seuraaja:**Ariobarzanes I** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2

 |
|  |
| Kansalliset | 
* Ranska
* BnF data
* Saksa

 |

 |
Ariarathes V hopeadrakmassa**Ariarathes V Filopator** (kuoli 131/130 eaa.) oli Kappadokian kuningas noin 163 eaa.–131/130 eaa. Hänen vanhempansa olivat kuningas Ariarathes IV ja Antiokhis, joka oli Antiokhos III:n ja Laodike III:n tytär. 

Ariarathes V nousi Kappadokian valtaistuimelle isänsä kuollessa noin vuonna 163 eaa. Hallituskautensa aikana Ariarathes asetti Sofenen valtaistuimelle oman nukkehallitsijansa Mithrobuzaneen. Commagenen kuningas Ptolemaios yritti vallata Kappadokialle kuuluneen Melitenen mutta hänet lyötiin takaisin. Seleukidikuningas Demetrios I Soter ehdotti avioliittoa Ariaratheen ja oman siskonsa Laodice V:n välille, mutta Ariarathes ei suostunut. Demetrios kannatti vuonna 158 eaa. syttyneessä sisällissodassa Ariaratheen veljeä Orofernes II:a. Noin vuonna 156 eaa. Ariaratheen sisko Stratonike IV meni naimisiin Pergamonin kuninkaan Attalos II:n kanssa. Attaloksen avustuksella Ariarathes pääsi palaamaan Kappadokiaan. Vuonna 152 eaa. Ariarathes yhdessä Attaloksen, Rooman ja Ptolemaios VI:n kanssa kannattivat Aleksanteri I Balaksen yritystä kaapata vallan Demetrios I:ltä. Vuonna 133 Pergamonin kuningas Attalos III kuoli ja testamenttasi kuningaskuntansa Rooman valtakunnalle. Attalos II:n poika Aristonikos nousi kapinaan. Ariarathes V taisteli Aristonikosta vastaan, mutta kaatui taistelussa.

|  |  |  |
| --- | --- | --- |
| Edeltäjä:**Ariarathes IV** | **Kappadokian kuningas** | Seuraaja:**Ariarathes VI** |

Lähteet
-------

* Jona Lendering: Ariarathes V Philopator  27. maaliskuuta 2008. Livius.org.  Arkistoitu 7.10.2008. Viitattu 27.3.2008.
**Ariel** on entinen brittiläinen moottoripyörävalmistaja.

Historia
--------

Ariel Square Four
Ariel on yksi alan vanhimmista yhtiöstä, joka valmisti aluksi polkupyöriä, mutta siirtyi sittemmin 1800- ja 1900-lukujen vaihteessa valmistamaan moottoripyöriä. Yhtiö oli 1930-luvulla yksi Britannian merkittävimmistä ja toimi Midlandsin Selly Oakissa. Tuolloin yhtiön palkkalistoilla olivat mm. Edward Turner, Val Page ja Bert Hopwood, joista tuli myöhemmin brittiläisen moottoripyöräteollisuuden merkittävimpiä suunnittelijoita. 

1930-luvulla yhtiö ajautui taloudellisiin vaikeuksiin ja tehdas jouduttiin sulkemaan joksikin aikaa. Yhtiön perustajan, Charlesin, poika Jack Sangster osti yhtiön ja käynnisti tuotannon uudestaan Pagen suunnittelemilla nelitahtisilla yksisylinterisillä pyörillä. Pyöriä valmistettiin vuodesta 1932 aina 1950-luvun loppuun. Osalla yhtiön pyöristä menestyttiin sivuvaunuluokan trial-kilpailuissa vielä 1970-luvullakin. Yhtiö myytiin BSA:lle vuonna 1944 ja tuolloin tuli markkinoille uusia kaksisylinterisiä malleja kuten KH ja Huntmaster. Arielin ehkä kuuluisin pyörä on Square Four. Arrow-malli 1960-luvulla, menestyi vielä hyvin, mutta siitä huolimatta Ariel joutui lopettamaan toimintansa 1967.[1]

Lähteet
-------

Commons
Wikimedia Commonsissa on kuvia tai muita tiedostoja aiheesta **Ariel (moottoripyörävalmistaja)**.
1. ↑  Roland Brown: Moottoripyörät s.106-107
Atlas kannattelemassa taivaanpalloa
**Atlas** (m.kreik. Ἄτλας) on eräs kreikkalaisen mytologian titaani, Iapetoksen ja nymfi Klymenen poika ja Prometheuksen veli. Atlas johti taistelua sodassa titaanien puolella Olympos-vuoren jumalia vastaan. Voitettuaan titaanit Zeus rankaisi Atlasta antamalla taivaankannen hänen kannateltavakseen.

Yhtenä urotekonaan Herakles huijasi Atlaksen hakemaan hesperideiltä kultaisia omenoita tarjoutumalla pitämään taivaankantta sen aikaa. Kun Atlas palasi omenoiden kanssa, hän päätti, ettei ota taivasta takaisin Herakleelta. Herakles huijasi häntä taas suostumalla ottamaan tämän paikan, jos Atlas pitäisi taivaankantta vielä sen aikaa, että Herakles saisi taitettua viittansa harteidensa pehmusteeksi. Atlas suostui ja Herakles poistui paikalta. Myöhemmin kun Herakles kuoli ja hänen kuolematon puolensa pääsi Olympokselle, Atlaksen kerrottiin horjahtaneen Herakleen tuomasta ylipainosta.

Atlas-taru muistuttaa vähäaasialaista myyttiä maailman jättiläisestä Upellurista. Tarinan kaukainen lännessä sijaitseva vuori lienee Teide-tulivuori Teneriffalla.

Myöhemmässä traditiossa myytti Atlaksesta taivaankantajana sekoittui muihin tarinoihin ja konkretisoitui edelleen. Hänet esitettiin vaikutusvaltaisena ja suurikokoisena kuninkaana, jolla oli laaja tietämys tähtitieteestä. Kun Perseus saapui hänen luoksensa pyytäen suojaa päänsä päälle sitä kuitenkaan saamatta, Perseus muutti mukanaan kantamallaan Medusa-hirviön päällä Atlaksen valtavaksi vuoreksi. Näin kreikkalaiset selittivät Atlasvuorten syntyneen.

Atlas on usein käytetty voiman ja kestävyyden symboli länsimaisessa kulttuurissa. Hänet kuvataan usein polvistuneena toiselle polvelle kannattelemassa harteillaan maapalloa. Tällainen kuva on muun muassa Yrjö Karilaan laatiman tietokirjan Pikku jättiläisen tunnuksena. Atlantin valtameri on nimetty Atlaksen mukaan. Atlas on myös yritysten ja tuotteiden usein käyttämä nimi.

Lähteet
-------

1. 1 2  Hans Biedermann: *Suuri symbolikirja*, s. 27. Suom. Pertti Lempiäinen. WSOY, 1993. ISBN 951-0-18537-X.

CommonsCommons
Wikimedia Commonsissa on kuvia tai muita tiedostoja aiheesta **Atlas (mytologia)**.
**Atlas Coelestis** on varhainen tähtikartta, joka julkaistiin vuonna 1729, kymmenen vuotta sen kokoajan John Flamsteedin kuoleman jälkeen. Se oli ensimmäinen tähtikartasto, joka perustui teleskoopilla tehtyihin havaintoihin. Siitä tuli tähtitieteilijöiden perusteos, jota käytettiin yli sadan vuoden ajan. Flamsteedin havainnoista julkaistiin vuonna 1725 noin 3 000 tähteä käsittävä luettelo, *Historia Coelestis Britannica*, ja hieman myöhemmin siihen liittyvä kartasto *Atlas Coelestis*.

Tähtikartasto oli suurin siihen mennessä julkaistuista. Kartasto oli suorastaan epäkäytännöllisen suuri käytettäväksi, sillä sen sivut olivat kooltaan 50 × 60 cm. Tähtikuvioiden koristelut eivät olleet yhtä kauniita kuin aikaisemmissa tähtikartastossa, mutta teos oli ennennäkemättömän tarkka.

Lähteet
-------

1. ↑  Neri, Davide: John Flamsteed, Atlas coelestis *INAF – Astronomical Observatory of Bologna*. Viitattu 27.1.2020. (englanniksi)
2. ↑  Caglieris, Giangi : Flamsteed and the development of Celestial Atlases in the 1700's *Infinito.it*.  2002 . Viitattu 27.1.2020. (englanniksi)
3. ↑  27. Flamsteed, John. Atlas coelestis. London, 1729 *Linda Hall Library of Science, Engineering & Technology*. Viitattu 27.1.2020. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Atlas Coelestis**.
Hiroyuki Miyazawa Seefeldin MM-kilpailuissa 2019.
**Hiroyuki Miyazawa** (jap. 宮沢大志, *Miyazawa Hiroyuki*; s. 12. lokakuuta 1991 Tōkamachi) on japanilainen maastohiihtäjä.

Miyazawa kilpaili maastohiihdon maailmancupissa ensimmäisen kerran Kuusamossa marraskuussa 2011 sijoittuen maailmancupin avaustapahtuman yhteistuloksissa 85:nneksi. Hänen paras sijoituksensa maailmancupissa on 16:s sija Kuusamon perinteisen hiihtotavan sprintissä marraskuussa 2016. Kauden 2011–2012 Falunin päätöstapahtumaan kuuluneessa Tukholman perinteisen hiihtotavan sprintissä hän sijoittui 11:nneksi maaliskuussa 2012.

Val di Fiemmen MM-kilpailuissa 2013 Miyazawa sijoittui perinteisen hiihtotavan sprintissä 24:nneksi. Japanin viestijoukkueen mukana hän oli kahdeksas ja parisprintissä Yūichi Ondan kanssa 13:s. Falunin MM-kilpailuissa 2015 hän sijoittui perinteisen hiihtotavan sprintissä 25:nnek ja 50 kilometrin perinteisen hiihtotavan kilpailussa 50:nneksi. Lahden MM-kilpailuissa 2017 hän sijoittui vapaan hiihtotavan sprintissä 23:nneksi, 15 kilometrin perinteisen hiihtotavan kilpailussa 39:nneksi ja yhdistelmäkilpailussa 44:nneksi. Seefeldin MM-kilpailuissa 2019 hän sijoittui 15 kilometrin perinteisen hiihtotavan kilpailussa 26:nneksi, vapaan hiihtotavan sprintissä 27:nneksi ja yhdistelmäkilpailussa 50:nneksi.

Lähteet
-------

1. 1 2  Hiroyuki Miyazawa Kansainvälinen hiihtoliitto (FIS).  (englanniksi)